Na osnovu člana 103. st. (1) i (2) Zakona o visokom obrazovanju Kantona Sarajevo („Sl. novine Kantona Sarajevo“, broj: 33/17,35/20, 40/20 i 39/21) i člana 104. stav (2) tačka j) Statuta Univerziteta u Sarajevu, br. 01-1093-3-1/18 od 28.11.2018. godine i saglasnosti Rijaseta, Uprave za obrazovanje i nauku br: 02-03-2-5232-3/21 od 23.12.2021. godine i Senata Univerziteta u Sarajevu br: 01-1-40/22 od 26.01.2022. godine, Fakultet islamskih nauka Univerziteta u Sarajevu raspisuje

***JAVNI KONKURS ZA IZBOR AKADEMSKOG OSOBLJA***

***U NAUČNONASTAVNA ZVANJA NA FAKULTETU ISLAMSKIH NAUKA***

 ***UNIVERZITETA U SARAJEVU***

1. Oblast Kiraet, 1 nastavnik u zvanju redovni profesor, puno radno vrijeme
2. Oblast Tefsir, 1 nastavnik u zvanju redovni profesor, puno radno vrijeme
3. Oblast Fikh, 1 nastavnik u zvanju redovni profesor, puno radno vrijeme
4. Oblast Psihologija, 1 saradnik u zvanju viši asistent, puno radno vrijeme

**Uslovi:** Pored opštih uslova propisanih Zakonom o radu FBiH, potrebno je da kandidat ispunjava uslove iz člana 96. Zakona o visokom obrazovanju (”Sl. novine Kantona Sarajevo” br. 33/17, 35/20, 40/20 i 39/21) i uslove iz članova 194., 201., 202. i 203. Statuta Univerziteta u Sarajevu.

Uz prijavu na konkurs za izbor akademskog osoblja u naučnonastavno zvanje, svi kandidati prilažu: CV u elektronskoj i štampanoj formi, izvod iz matične knjige rođenih, uvjerenje o državljanstvu, diplomu prvog, drugog i trećeg ciklusa studija, spisak objavljenih radova i knjiga sa naznakom autorstva ili koautorstva (u elektronskoj i štampanoj formi), naziv publikacije gdje je rad objavljen, tekst objavljenih naučnih radova i knjige, dokaze da su radovi, knjige i drugo objavljeni, rješenje o nostrifikaciji diplome ako je ista stečena u inostranstvu. Kandidati mogu da prilože dokumente o znanju jezika, rada na računaru, podatke o nagradama i priznanjima u vezi sa odgovarajućom naučnom oblasti i druge dokaze relevantne za izbor.

Uz prijavu na konkurs za izbor akademskog osoblja u naučnonastavno zvanje, kandidati prilažu dokaze da ispunjavaju minimalne uvjete za izbor akademskog osoblja u naučnonastavno zvanje na visokoškolskoj ustanovi, kako slijedi:

**a) viši asistent**: stepen drugog ciklusa studija, proveden izborni period u zvanju asistenta i sa najnižom prosječnom ocjenom i na prvom i na drugom ciklusu studija 8 ili 3,5,

**b) redovni profesor:** proveden najmanje jedan izborni period u zvanju vanrednog profesora, najmanje dvije objavljene knjige, najmanje osam naučnih radova iz oblasti za koju se bira objavljenih u priznatim publikacijama koje se nalaze u relevantnim naučnim bazama podataka i originalni stručni uspjeh kao što je projekt, patent ili originalni metod, sve nakon izbora u zvanje vanrednog profesora, te uspješno završeno mentorstvo najmanje po jednom kandidatu za stepen drugog i trećeg ciklusa studija.

Kandidati koji se prijavljuju za izbor akademskog osoblja u naučnonastavna zvanja dužni su da u svojoj prijavi naznače oblast za koju se prijavljuju; u suprotnom takva prijava će se smatrati neurednom i neće biti razmatrana.

Dokumenti se prilažu u formi ovjerenih kopija.

Dokumenti se ne vraćaju.

Nepotpune i neblagovremene prijave ne razmatraju se.

Sa izabranim kandidatom zaključuje se Ugovor o radu na period na koji je kandidat izabran.

Prijave na konkurs sa dokumentima predaju se na adresu: Fakultet islamskih nauka Univerziteta u Sarajevu, Ćemerlina 54, 71000 Sarajevo u roku od 15 (petnaest) dana od dana objavljivanja konkursa u dnevnoj štampi.

***Datum objave 03.02.2022. godine, Oslobođenje***